Diari Oficial de la Generalitat Valenciana


Sumari del DOGV 9487, del 12-12-2022 (2022/11558)

RESOLUCIÓ de 29 de novembre de 2022, de la Universitat de València, de correcció d'errades en la convocatòria i en la llista definitiva de persones admeses i excloses en les proves selectives d'accés al grup A (subgrup A1), pel torn lliure, sector d'administració especial, escala tècnica superior d'informàtica, convocades per la Resolució de 23 de maig de 2022.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9487

Data del DOGV
:   12-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/11724


Data del document
:   29-11-2022

Organisme emissor
:   Universitat de València

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 29 de novembre de 2022, de la Universitat de València, de correcció d'errades en la convocatòria i en la llista definitiva de persones admeses i excloses en les proves selectives d'accés al grup A (subgrup A1), pel torn lliure, sector d'administració especial, escala tècnica superior d'informàtica, convocades per la Resolució de 23 de maig de 2022. [2022/11117]  
Atesa la modificació del temari (en la versió valenciana) que es detalla a continuació, aquest rectorat resol:  
  
Primer  
Tan en la versió valenciana com en la castellana ,modificar la Resolució de 2 de novembre de 2022 (DOGV 10.11.2022), de la Universitat de València per la qual es fa pública la llista definitiva de persones admeses i excloses, data d'examen i tribunal de les proves selectives d'accés al grup A (subgrup A1), pel torn lliure, sector d'administració especial, escala tècnica superior d'informàtica, convocades per la Resolució de 23 de maig de 2022 (DOGV 13.06.2022).  
  
On diu:  
«El primer exercici serà el dia 16 de desembre de 2022, a les 16.30 hores, a l'aula 1.1 de l'Aulari VI del Campus de Blasco Ibáñez (c/ Dr. Moliner, s/n, 46003 València) de la Universitat de València.»;  
  
Ha de dir:  
«El primer exercici serà el dia 13 de gener de 2023, a les 16.30 hores, a l'aula 23 de l'Aulari III (carrer de Menéndez i Pelayo, 16, 46677 València,) de la Universitat de València.»  
  
  
Segon  
Només en la versió valenciana, modificar en la Resolució de 23 de maig de 2022 (DOGV 13.06.2022), per la qual es convoquen proves selectives d'accés al grup A (subgrup A1), pel torn lliure, sector d'administració especial, escala tècnica superior d'informàtica, el temari específic de l'annex III.  
  
On diu:  
42. Gestió de numeració i noms en internet: IANA, RIR, RIPE NCC. servidors arrel de noms de domini, Top-level domain TLD i ccTLD. Interconnexió de xarxes: punts neutres d'intercanvi de trànsit. Xarxes acadèmiques i d'investigació: NREN, XarxaIRIS, GÉANT. Xarxes per a l'administració pública: Xarxa SARA, passarel·la IRIS-SARA. Iniciativa de mobilitat en la xarxa acadèmica.  
51. ARP. Posada en pràctica i usos en la gestió universitària.»;  
  
Ha de dir:  
«42. Gestió de numeració i noms en internet: IANA, RIR, RIPE NCC. servidors arrel de noms de domini, Top-level domain TLD i ccTLD. Interconnexió de xarxes: punts neutres d'intercanvi de trànsit. Xarxes acadèmiques i d'investigació: NREN, XarxaIRIS, GÉANT. Xarxes per a l'Administració pública: Xarxa SARA, passarel·la IRIS-SARA. Iniciativa de mobilitat en la xarxa acadèmica eduroam.  
51. RPA. Posada en pràctica i usos en la gestió universitària.»  
  
  
La present resolució posa fi a la via administrativa, i contra aquesta podrà interposar-se, potestativament, recurs de reposició en el termini d'un mes comptador des de l'endemà de la publicació en el Diari Oficial de la Generalitat Valenciana (DOGV), davant del mateix òrgan que ha dictat l'acte contra el qual es recorre, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o, directament, recurs contenciós administratiu davant del Tribunal Superior de Justícia de la Comunitat Valenciana o dels jutjats contenciosos administratius de València, segons siga procedent, en el termini de dos mesos comptadors des de l'endemà de la publicació en el Diari Oficial de la Generalitat Valenciana (DOGV), d'acord amb el que estableixen els articles 8, 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjuí que les persones interessades puguen exercitar, si és el cas, qualsevol altre que estimen procedent.  
  
València, 29 de novembre de 2022.- La rectora, p. d. (Resolució de 20.05.2022), el gerent: Juan Vicente Climent Espí.